
Dievo kunige didis, ilgą pusšimtį metų 
Atnašavęs bažnyčioj mišių auką slaptingą. 
Pilną jos įgijai Tu supratimą gan retą, 
Patsai tapdamas auka rankoj Dievo galingo. 


Nes dėl Jo palikai Tu tėvus ir tėvynę, 
Nesipurtei ganyti avis svetimo būrio, 
Darei gera net tiems, kurie, tiesą pamynę, 
Neigė visa, kas šventa, užsispyrę, paniūrę. 


Dievo dvasios apšviestas tiesos žodį mokėjai 
Tu pasaulio didikams pasakyti be baimės, 
Nepabaidė Tavęs jokios audros, nei vėjai, 
Nei savos praradimas užpelnytosios laimės. 


Aukštai garbei tarnauti nemokėjai, kaip deivei, 
Gavęs ją, grąžinai mielai tiems, kieno duota. 
Ėjai ten, kur pasiųstas, kaip drausmingi kareiviai, 
Ar į žiaurųjį mūšį, ar į linksmąją puotą. 


Dievo valios, ne savo Tu jieškot nesiliovei, 
Visad lygus garbėje ar paniekos kankintas; 
Ir nesidavei nešti viešpataujančiai srovei, 

Visad plaukti Bažnyčios laive išmokintas. 


Ei gabus jubiliate, ierarche — vienuoli, 
Rodyk.mums dar ilgai savo pavyzdį skaistų, 
Tesitaiso sugedę, teatsikel' nupuolę, 

Kad šalta mus širdis. kaip ugnis, vėl įkaistų! 


A. Jakštas 


J. Stakauskas 


J. E. Arkivyskupo Pranciškaus Karevičiaus 
gyvenimo bruožai 


Kiekvienos didesnio masto asmenybės istoriniai darbai 
priklauso nuo jos dvasinės struktūros ir nuo to, kaip ji 
reaguoja į plataus gyvenimo aplinkybes, kuriose jai lemta 
veikti. Tad norint tiksliau suprasti J. E. Arkivyskupo 
Karevičiaus gyvenimą, reikia visu pirma nors trumpais 
bruožais pažinti jo asmenybę. 

Gerbiamasis Jubiliatas yra kilęs iš garbingos, giliai 
tikinčios žemaitiškos šeimos. "Todėl jau nuo pat mažens 
jo būde vyravo stipri religinė dispozicija, kuri nulėmė jo 
gyvenimui dvasinį pašaukimą. Jau pirmose jaunystės 
dienose bažnytinio visuotinumo meilė pasireiškia jame 
idealiu noru pasiaukoti bažnytinių misijų darbams. Vėliau, 
kaip katalikų Bažnyčios kunigas, jis giliai susižavi bažny- 
tinio universalizmo dvasia ir visą savo gyvenimą paauko- 
ja Bažnyčios labui. Su meile ir pasišventimu jis darbuoja- 
si toli nuo savo tėvynės įvairiose svetimose Rusijos vietose 
tarp įvairių tautų, sąžiningai vykdydamas Kristaus apaš- 
talams duotą įsakymą: Euntes in mundum universum do- 
cete omnes gentes. (Marc. 16, 15; Math. 28, 19.). Visiems, 
kaip lietuviams, taip vokiečiams, lenkams ir kitiems, savo 
pastoracinėje veikloje Karevičius nedarė nė mažiausio 
skirtumo. Jis, kaip kunigas, visus lygiai mylėjo katalikiška 
širdimi ir stengėsi visiems, kuo galėjo, padėti. Jam, kaip 
ir apaštalui Pauliui, nebuvo nei žydo, nei graiko. Dirbda- 

mas Rusijos gilumoje, jis uoliai rūpinasi ne vien lietuviais, 
bet ir vokiečių katalikų reikalais: jiems stato bažnyčias ir 
steigia mokyklas. Gyvendamas Petrapyly, jis uoliai dirba 
lietuviams ir padeda lenkams. Šv. Vincento Pauliečio drau- 
gijos konferencijose kas savaitę ketvirtadieniais skaito 
ir aiškina lietuviams Šv. Raštą. Daug metų prokatedros 
bažnyčioje sako lietuviams pamokslus ir rūpina jų dvasios 
reikalus. Atliekamu laiku jis veikliai dalyvauja lietuvių 
labdarių ir savitarpiečių draugijose. Tr lenkų nuo savęs ne- 
stūmė. Jis daug gera jiems yra daręs, kaip tai matyti iš 
jo paties žodžių, pasakytų lenkų atstovams per ingresą: 
„„„Niekas man neprikaišiojo tautinio šovinizmo. Net ir pa- 
čiame Peterburge, ką aš tokio lietuviams padariau? Len- 
kams gi stengiaus daug gera padaryti“. Žodžiu, kunigo 
Karevičiaus visuotinės apaštališkos meilės židinyje visi 
rado gana vietos. 

Su Bažnytine apaštališko universalizmo dvasia Kare- 
vičiaus asmenyje jungėsi artimo meilė ir nuoširdumas. Dar 
esant jam mokiniu, ši jo būdo ypatybė gražiai pasireikš- 
davo santykiuose su draugais. Vieno jo klasės draugo liu- 
dijimu, Karevičius buvęs gerabūdis kolega, leisdavęsis ne 
tik pravardžiuojamas, bet ir išnaudojamas; tie patys pra- 
vardžiuotojai kreipdavęsi į jį pagalbos, kai būdavę duoda- 
mi kokie sunkesni darbeliai; Karevičius mielai jiems padė- 
davęs, nes buvo gabus mokinys. 

Iš bažnytinio apaštališko visuotinumo, su kurio dvasia 
Karevičius giliai buvo susigyvenęs, sekė jo jautrus teisin- 
gumas ir atvirumas su pilietine drąsa. Matydamas kur 
nors neteisybę, drąsiai, atvirai ir sumaniai gindavo skriau- 
džiamuosius. Įdomūs yra šio idealaus bažnytinės dvasios 
reiškėjo santykiai su lenkiško patriotizmo kraštutinumų, 
besistengiančiu subordinuoti sau Bažnyčią ir per ją lenkin- 
ti kitas tautas. Pamatęs, kad arkivyskupas Kliučinskis 
bažnytiniuose dalykuose skriaudžia Petrapilio latvius, Ka- 
revičius, nors ir ne latvis, drąsiai gynė jų interesus, neat- 
sižvelgdamas į tai, kad tuo savo gynimu atsidurs aštriame 
konflikte su arkivyskupu ir iš jo pasidarys sau didelį prie- 
šą. Karevičius niekad nesivaržydavo, visuomet jis turėjo 


8 


drąsos visiems, ir paprastiems žemiesiems ir aukštiesiems 
Bažnyčios dignitoriams mandagiu būdu pasakyti į akis 
tiesos žodį. Šis jo atvirumas ir pilietinė drąsa turėjo jo 
gyvenimui lemiamos reikšmės. 

Būdamas aukštai iškilęs krikščioniškoje tobulybėje, 
vyskupas Karevičius vertino šį gyvenimą sub specie aeter- 
nitatis. Savo asmens interesus jis visada paaukodavo vi- 
suotiniams tikslams ir gražiai mokėjo savo valią suderinti 
su Aukščiausiojo valia. Iš čia tad ir kyla jo įstabus krikš- 
čioniškosios tobulybės heroizmas ir savęs visiškas išsiža- 
dėjimas. Krikščioniškosios tobulybės didvyriškumą jis ypa- 
čiai įrodė, atsisakydamas šio pasaulio su jo garbe ir pasi- 
rinkdamas labai kuklų vienuolišką kampelį Marijampolėje. 


Su lietuvių tauta J. E. Karevičių jungė ne vien bažny- 
tinio universalizmo saitai, bet ir jo kilmės ryšiai. Todėl lie- 
tuvių tauta jam visada buvo artima. Tr jis šiai tautai bu- 
vo artimas ir jos mylimas. Jis yra kilęs iš Žemaičių gimi- 
nės, kuri istorijoje pasižymėjo savo ypatingu atsparumu 
prieš svetimas įtakas. Tas atsparumas ir šventa žemaitiš- 
ka namų tradicija neleido J. E. Karevičiui asimiliuotis 
svetimose kultūrose, kurių atmosferoje jam teko lavintis, 
moksliškai tarpti ir veikti. Galimas daiktas, kad tos sve- 
timų kultūrų aplinkos, dėl savo skirtingumo viena antrą 
atsverdamos, neduodavo kuriai nors sau priešingai per- 
daug įsigalėti. Todėl Karevičiaus asmenybėje lietuviška- 
sis pradas pasiliko visada vyraujamas, kuris svetimų kul- 
tūrų vertybes savyje tik sintetino. 

Visos gražios J. E. Karevičiaus būdo ypatybės susilie- 
ja jo dvasioje į vieną toną, kuris, sudarydamas jo indivi- 
dualybę, yra charakteringas jo asmenybei. 

* 
* * 

Jo Ekselencijos Arkivyskupo Karevičiaus gyvenimas 
jau tuo yra įdomus, kad jam buvo lemta būti liudininku ir 


vadu mūsų tautos gyvenime trijuose reikšminguose lai- 
kotarpiuose, kurie vienas nuo kito taip labai yra skirtingi. 

Jis buvo sunkių rusų okupacijos priespaudų liudinin- 
kų ir giliu širdies skausmu tyliai išgyveno to laiko savo 
tautos priespaudas. 

Vėliau jis dalijosi su savo tautiečiais žiaurios vokie- 
čių okupacijos nelaimėmis ir dėjo pastangų pas vokiečių 
vadovybę sušvelninti nepakeliamam karo okupacijos jun- 
gui. 

Pagaliau susilaukia nepriklausomybės laikų ir daly-- 
vauja valstybės atstatymo darbe. 

Šiais metais gegužės 16 dieną sukako 50 metų nuo J. E. 
Karevičiaus kunigystės šventimų. 

Karevičiaus sieloje pašaukimas į dvasinį luomą pradė- 
jo bręsti nuo pat ankstybos jaunystės dienų. Sprendžia- 
mos reikšmės turėjo šiame dalyke ta aplinkybė, kad vai- 
kystėje jo dvasios formavimasis vyko Valančiaus ir kitų 
autorių dievobaimingų knygų skaitymo įtakoje. Per kuni- 
są Pranciškų Butkevičių, Žvingių kleboną, pateko į ran- 
kas mažam Karevičiui Valančiaus „Vaikų knygelė“, ,„Pa- 
augusių žmonių knygelė“, „Iš tamsybės veda kelias teisy- 
bės“, „Perspėjimas apie vierą“. Šias knygas jis pats uoliai 
skaitė ir kitiems mėgo iš jų paskaityti. Kai kurias iš jų, 
kaip antai: „Vaikų knygelę“ ir ,,Paaugusių žmonių knyge- 
lę“, jis, mažas būdamas, mokėjo beveik atmintinai. Be 
minėtų knygų jo tėvo knygynėlyje buvo Valančiaus „Is- 
torija šv. Senojo Įstatymo“, „Pradžia ir išsiplėtimas tikėji- 
mo katalikų“ „Žemaičių vyskupystė“, „Žinia kaip reikia 
atlikti spaviednę iš viso amžiaus“, Tado Juzumavičiaus 
knygutės: „Paskutinė valanda žmogaus“, „Gyvenimas šv. 
Izidoriaus Artojaus“, „„Aplankymas parapijos per jos kle- 
boną“, S. Daukanto „Būdas“, Ivinskio Kalendoriai. Šiuos 
veikalus Karevičius godžiai skaitė ir savo jaunajai sielai 
jose rasdavo dvasinio maisto. Kukli to laiko lietuvių lite- 
ratūra buvo jam pirmasis židinys, iš kurio ėjo tautinės 
sąmonės gairės ir antgamtinis dvelkimas. 

Antgamtinė malonės kibirkštis, kartą patekus į jau- 
nuolio širdį, jau daugiau nebeužgeso, bet klestėjo toliau 
ir stiprino jame maldingumo dvasią. Dievo malonės įkvėp- 
tas, jis ėmėsi spręsti savo gyvenimo problemą kunigystės 
pašaukimo prasme. Jau 1877 m. Karevičius pajuto savy- 
je aiškų norą pasišvęsti Dievo tarnybai. Jeigu kunigu ne- 
galėtų būti, tai norėtų stoti į kurį nors vienuolyną ir būti 
paprastu vienuoliu. Ypačiai jį veikė gražus atostogaujan- 
čių klierikų pavyzdys. Matydamas juos prie altoriaus tar- 
naujančius, Karevičius užsidegdavo noru eiti į kunigus. 
Ypačiai jis jaudindavęsis ir negalėdavęs susilaikyti nepra- 
virkęs, kai matydavęs kunigą laikanti monstranciją su šv. 
Sakramentu ir atsigrižusį į žmonęs giedantį „O Salutaris“, 
„Tantum ergo“ arba „Salvum fac“, ir priešais jį beklu- 
pančius diakoną ir subdiakoną. Tada jis jautė kunigystės 
luomo didingumą ir šventumą. 

Pagaliau Karevičius ryžosi savo sumanymą vykdyti. 
Tėvams sutikus, jis pradžioje rugpiūčio mėn. 1878 m. va- 
žiuoja į Liepoją privačiai pasiruošti egzaminams iš keturių 
klasių. Čia jis neužmiršta bažnyčios ir uoliai skaito dvasi- 
nio turinio knygas. Tarp kitko ima jis į rankas protestan- 
tiškąją Walterio visuotiną istoriją, ir, jam beskaitant vie- 
tą apie misijonierius, skelbiančius Kristaus mokslą Ame- 
rikos pagonims, kilo karštas noras vykti į pagonių misijas. 
Grižęs iš Liepojos, jis jau rimtai galvoja apie vienuolišką - 
gyvenimą ir pradeda teirautis, kur galėtų jį priimti į vie- 
nuolyną arba į misijonierių seminariją. i 

Kartą grįžęs iš Kalvarijos atlaidų, Karevičius pasisa- 
ko tėvams jaučiąs savyje pašaukimą į dvasinį luomą; ūkį 
jie galį pavesti jo seseriai. Tėvai su tuo sutiko. Karevi- 
čius rugpiūčio pradžioje 1879 m. išvyko į Paurupės mo- 
kyklą, kurioje buvo prieš ketveris metus mokęsis. Šios 
mokyklos savininkas ir vedėjas Christoforus Schenbergas 
mielai priėmė savo buvusį mokinį į aukštesnįjį skyrių, ne- 
paisydamas to, kad jo mokinys nuo 1874 m. išsineštąsias 
iš jo mokyklos žinias buvo jau primiršęs. Tekdavo Kare- 
vičiui kas savaitę parašyti rašto darbelį, vad. Aufsatz'ą, 
į kurį jis mėgdavo įterpti iš gyvenimo patirtų ir asketi- 

nėse knygose išskaitytų minčių. Mokytojas tuos darbelius 
įvertindavęs gerais pažymiais ir pranašaudavęs, kad iš Ka- 
revičiaus būsiąs Predigeris. Kandidatai, baigę Paurupės 
mokyklą, paprastai išlaikydavo Liepojoje egzaminus iš kė- 
turių gimnazijos klasių. Karevičius, pasimokęs metus, ma- 
nė esąs ganėtinai pasiruošęs laikyti į penktąją gimnazi- 
jos klasę. Bet kadangi į šią klasę būdavo didelis kandidatų 
antplūdis, vieno mokytojo patariamas, per atostogas ruo- 
šėsi privatiškai laikyti egzaminus į VI-ąją klasę. Egzami- 
nams pasibaigus, Karevičius buvo priimtas į VI klasę arba, 
kaip vokiečiai vadino, į sekundą. 


Pradžioje spalių mėn. gimnazija atleisdavo mokinius 
keturiom dienom, nes tuo laiku klijuodavo langus; buvo 
vadinamoji gimnazijos „Kleisterwoche“. Šiomis laisvomis 
dienomis pasinaudodamas, Karevičius nuvyko į Varšuvą 
pas savo motinos netikrąjį dėdę kun. Joną Bortkevičių, 
kuris ėjo karo kapeliono pareigas ir gyveno Ujazdovskos 
Alėjoje, ir jam pasisako, kad jau esąs šeštoje gimnazijos 
klasėje ir norįs būti ne vien kunigu, bet ir misijonierium. 
Į tai Karevičius iš šio kunigo gavo tokio turinio atsakymą: 

— „Kadangi nesibijai atsitolinti nuo gimtojo krašto, 
tai stok į naujai Petrapilyje atidarytą kunigų seminariją, 
skiriamą aprūpinti kunigais didžiausią pasaulyje vyskupi- 
ją, kuri prasideda nuo Baltijos jūros ir nusitęsia ligi Bal- 
tosios jūros ir Didžiojo Vandenyno, kuriai priklauso kata- 
likai visame Sibire ir net Sachaline, į kur joks svetimos 
valstybės misionierius rusų vyriausybės neįleidžiamas. Per 
dešimtį metų būdamas Maskvoje karo kapelionu, apvažiuo- 
davau į metus savo tarnybos reikalais 19 gubernijų. Kai 
kuriose gubernijose nei kunigo, nei koplyčios nerasdavau, 
o katalikų jose gyvenančių rasdavau tūkstančiais. Vadi- 
nasi, jų būvis dvasios atžvilgiu yra vargingesnis už pago- 
nių tolimuose kraštuose, kur popiežius kas metai siunčia iš 
įvairių ordinų ir misijų institutų reikalingų kunigų. Tavo 
pasišventimas Rusijos — Sibiro katalikams bus Dievui 
malonesnis, nei kad išvažiuotum užsienin į kokį ordiną 
arba misijų institutą“. 

Prityręs kunigas nukreipė jaunuolio troškimus į Petra- 
pilio seminariją. Karevičius, grįždamas iš Varšuvos, kelio- 
nėje parašė laišką seminarijos vadovybei, klausdamas, ka- 
da jį galėtų priimti seminarijon. Sugrįžęs į Liepoją po ke- 
lių dienų jis gavo atsakymą, kad galįs atvykti tuojau ir 
būsiąs priimtas į pirmąjį kursą. Su reikalingais gimnazi- 
jos, valsčiaus ir ispravniko liudijimais Karevičius tuojau 
išvyko į Petrapilį. 

Jis buvo be jokių kliūčių priimtas į seminariją, kurio- 
je ėjo mokslus du metu. 1882 m. rugsėjo mėn. 1 dien. su 
keliais draugais buvo perkeltas į dvasinę akademiją toliau 
varyti teologijos mokslo. Karevičiui mokslas sekėsi gerai, 
nes buvo nemažų gabumų. Baigdamas trečią akademijos 
kursą, 1885 m. 25 balandžio gavo iš arkivyskupo Gintau- 
to tonsūrą ir mažuosius šventimus, 28 balandžio buvo 
įšvęstas subdiakonu, o gegužės 2 dien. diakonu. Kitais me- 
tais, t. y. 1886 m. gegužės 16 dien. iš to paties metropolito 
Gintauto Karevičius gavo presbiterato šventimus. O šv. 
Stanislovo kankinio dienoje jau matome kunigą Karevičių 
prie altoriaus skaitantį pirmąsias mišias akademijos ka- 
peloje. 

Gavęs kunigystės šventimus ir baigęs dvasinę akade- 
miją, kun. Karevičius praleido vasaros atostogas savo tė- 
viškėje, o rudenį jau buvo arkivyskupo Gintauto paskirtas 
moralinės teologijos ir liturgikos profesorium Petrapilio 
seminarijoje, kurioje dėstė ligi 1888. VII. 16. Nuo 1888 VI. 
18 ligi 1892. X. T Karevičius tolimame Rusijos krašte — 
Samaroje eina klebono pareigas. Čia jis, dirbdamas tarp 
įvairių tautų, sąžiningai vykdo savo jaunystės pasižadėji- 
mą: pasiaukoti krikščioniškų misijų darbui. 

Keturis metus pasidarbavęs Samaroje, Karevičius grįž- 
ta į Petrapilį ir eina šv. Kotrynos bažnyčios viceklebono 
ir berniukų mokyklos prefekto pareigas. Nuo 1893 m. ligi 
1914. IV. 30 vėl seminarijos profesorius, be to, drauge nuo 
1893. IX. 14 ligi 1599 m. rugsėjo 1 dien. buvo jos inspek- 
torium. 1903 m. buvo paskirtas seminarijos dvasios tėvu 
ir katedros trečiuoju vikaru. 1908 m. tapo katedros para- 
pijos klebonu, drauge pasilikdamas seminarijos profeso- 

rium ir dvasios tėvu. 1910 m. rudenį atsisakė nuo dvasios 
tėvo pareigų. 1909 — 1913 m. ėjo konsistorijoj asesoriaus 
pareigas. Pagaliau Dievo Apvaizda taip lemia, kad 1914 m. 
gegužės 17 dien. Karevičius gauna vyskupišką pastoralą 
ir, pasidarbavęs ilgus metus toli nuo savo Tėvynės Rusijos 
kraštuose, atvyksta į Kauną valdyti savo gimtosios Že- 
maičių vyskupijos. 

Turint galvoje visas aplinkybes, kuriomis praėjo jo 
kandidatūra į vyskupus ir jo sunkias vyskupavimo sąly- 
gas, J. E. Karevičius tikrai buvo episcopus divina provi- 
dentia, ir jo paskyrimas Žemaičių vyskupu buvo lietu- 
viams be galo reikšmingas. 


Senosios tradicinės lenkiškos kultūros Lietuvoje atsto- 
vai — bajorai ir aukštieji dvasininkai, — pabrėždami sa- 
vo konservatyvumą, daugelis stojo aštrion opozicijon įsi- 
bėgėjusiam lietuvių tautiniam judėjimui. Kadangi pasauli- 
nėse gyvenimo srityse viešpatavo rusų administracija, tai 
lietuvių tautinio atgimimo kovos su senosios lenkiškos 
tradicijos užsispyrimu galėjo laisviau pasireikšti tik baž- 
nytinėje srityje. Tos bažnytinės kovos dėl lietuvių kalbos 
teisių kilo iš lietuvių lenkų tautinio ir luominio antagoniz- 
mo, kurį aštrindavo ne vien naujo judėjimo liberalistinės 
bei socialistinės tendencijos, bet ir jo demokratinis kleri- 
kalinis pasireiškimo būdas, prieštaraująs tradiciniam dva- 
siškijos aristokratiškumui. 

Teisybė, daugumas žemesniosios kunigijos jau buvo 
aiškiai lietuviškai susipratę ir karštai patriotiškai nusi- 
teikę. Tačiau centrinė Lietuvos bažnytinė vadovybė, bū- 
dama konfesinio lenkiško patriotizmo reiškėja, tramdė jo- 
sios veikimą. Todėl lietuviai prieškarinėje tautinio įsisą- 
moninimo gadynėje akyliai sekė dvasiškijos politiką. Buvo 
diskutuojami ne vien vyskupo darbai, bet taip pat daug 
kreipta dėmesio į tai, kokia kapitulos sudėtis tautiniu at- 
žvilgiu, kokio tautinio nusistatymo klebonas nukeltas į 
mišrią parapiją. Sulenkėję vyskupai, darydami politines 
kunigų translokacijas, dažnai paneigdavo lietuvių visuo- 
menės dvasios reikalus ir skaudžiai užgaudavo jos tauti- 

nius interesus. Todėl bažnytiniais klausimais buvo labai 
susirūpinusi tų laikų lietuvių viešoji nuomonė. 

Mirus vyskupui Cirtautui, lietuviams buvo labai svarbu 
Žemaičių vyskupu laimėti savo kandidatą, kuris galėtų 
juos suprasti ir atjausti. 

Tada lietuvių dėmesį atkreipė į save kan. Pranciškus 
Karevičius savo konfliktu su arkivyskupu Klinčinskiu dėl 
latvių. Lietuviai juo neabejojo sakydami: „Jeigu Karevi- 
čius drąsiai gynė latvių teises, tai nėra abejonės, kad dar 
drąsiau gins savo tautiečių lietuvių teises“. Pravesti Kare- 
vičiaus kandidatūrą buvo nelengva. Nes lenkai, bijodami 
Žemaičių vyskupijoje prarasti bažnyčios hierarchijoj šulą 
platinti ir palaikyti lenkybei, dėjo visas pastangas sutruk- 
dyti Karevičiaus kandidatūrai. Šiam tikslui pasiekti jie 
griebėsi nešvarių priemonių ir šmeižė jį Romos Kūrijoje. 
Įdomi yra toji užkulisinė intrigų politika, kurią teks vė- 
liau nagrinėti. Nuostabu, kad lenkai, atsilygindami Kare- 
vičiui už jo didžią pagalbą Petrapilyje, juodino jo var- 
dą, o svetimtaučiai, žinodami jį esant aukštos doros ku- 
nigą, gynė jo garbę Romos Kūrijoje. Nugalėjus visas intri- 
gas, popiežius Pijus X, iškėlęs kumštį, taręs: ,„Ak, jūs 
lenkai! Liepsiu tuojau man paduoti raštus ir Karevičių 
paskirsiu vyskupu“. 

Paėmęs valdyti Žemaičių vyskupiją, J. E. vyskupas 
Karevičius, matydamas, kad lietuviai savo tėvynėje Lie- 
tuvoje skriaudžiami, nusprendė eiti ne savo pirmatakų pė- 
domis, bet pasirinkti visai naują lietuvišką kryptį. Per 
ingresą Kaune jis atvirai lenkams pasakė tiesą. Ir jie pa- 
juto, kad naujas vyskupas nepasiduos paimamas jų įtakon. 
Ir tikrai taip buvo. J. E. Karevičius buvo pirmasis naujo- 
sios lietuviškos gadynės vyskupas, kuris suardė Žemaičių 
vyskupijos hierarchijoje senąsias lenkiškas tradicijas. 
Lenkai pasijuto įžeisti ir perėjo į griežtą opoziciją. Bet 
J. E. Karevičius nesvyruodamas išlaikė savo liniją ligi 
galo. 

Pirmas naujo vyskupo uždavinys buvo sudaryti kapi- 
tuloje naują atmosferą. Tuojau po konsekracijos, dar bū- 
damas Petrapily, jis daro parengiamuosius žygius paskirti 

kapitulos nariais pasižymėjusius ir nusipelniusius lietu- 
vius kunigus: A. Dambrauską, K. Olšauską ir P. Januše- 
vičių. Tai buvo radikalus ir galutinis žygis sugriauti len- 
kiškumo tvirtovei Žemaičių dvasininkijos centre. Šį svar- 
bų įvykį bandysime nušviesti remdamiesi vieno veikėjo 
atsiminimais: 

Departamento direktorius Mienkinas buvo gerai pain- 
formuotas apie kunigą A. Dambrauską, bet paaiškėjo, kad 
jis rusų valdžios akyse turėjo kuo blogiausią vardą; buvo 
net penkeriems metams ištremtas į Ustiužnaą. Todėl pa- 
tekti į kapitulą arba aukščiau kilti durys buvo jam užda- 
rytos. Vyskupas Karevičius vis dėlto labai norėjo turėti 
kapituloje jau tuomet didžiai nusipelniusį Lietuvai kun. 
Aleksandrą Dambrauską. Mienkinas sutiko vyskupui pa- 
dėti ir tarė: „(Tuojau paduokite atatinkamą raštą, nes šio- 
mis dienomis atvyksta Kauno gubernatorius Griazevas“. 
Susidarė kebli padėtis. Vyskupas, nepadaręs ingreso ir ne- 
ėmęs valdyti diecezijos, neturi teisės skirti kapitulos 
narių. Nėra tad galimybės statyti ir Dambrausko kandi- 
datūros. Vyskupas Karevičius, pasitaręs su kai kuriais lie- 
tuviais kolonistais ir kurialais, priėjo išvadą, kad turi- 
momis sąlygomis lietuvių kunigų kandidatūros išstatymas 
į kapitulą dar nėra bažnytinės valdžios vykdymas. Buvo 
nusistovėjusi tokia procedūra: Vyskupas, norėdamas ką 
paskirti į kapitulą, kreipdavosi į vidaus reikalų ministerį, 
atsiklausdamas, ar nėra kliūčių tokį kunigą skirti kanau- 
niku ar prelatu. Vidaus reikalų ministeris, jeigu kliūčių 
nebūdavo, duodavo tokį atsakymą: Po Vysočaišemu Jego 
Imperatorskavo Veličestva prikazu tokoi to sviaščennik 
naznačaetsia kanonikom ili prelatom Samogitskago ka- 
pitula. Išeidavo, kad caras skiria kapitulos narius. Savo 
keliu vyskupas, gavęs tokį raštą, formaliai skirdavo tą 
kunigą, kuriam neprieštaravo rusų valdžia ir kuris jau 
gaudavo caro paskyrimą. Vadinasi, vyskupas, kreipda- 
masis į rusų valdžią, anaiptol dar neskiria N. kanauninku 
ar prelatu, bet vien atsiklausia rusų valdžią, ar nėra kliū- 
čių N. kunigo paskyrimui. O ką rusų caras skiria, tai 
bažnyčios akyse neturi jokios reikšmės. 

Ho 


Vyskupas Karevičius parašė vidaus reikalų ministeriui. 
raštą, atsiklausdamas, ar nėra iš jo pusės kliūčių kun. 
Dambrauską paskirti prelatu, o kunigams Olšauskui ir“ 
Januševičiui kanauninkais. Mienkinas, paklaustas vidaus 
reikalų ministerio, davė apie visus tris kuo puikiausią 
nuomonę, ir ministeris tuojau aukščiau minėtu būdu juos 
paskyrė dar Karevičiui neišvažiavus iš Petrapilio. Vidaus 
reikalų ministerija visus tris paskyrimus nusiuntė į Kauną. 
vyskupo Karevičiaus vardu. Būtų nieko nebuvę, jeigu tuos 
paskyrimus būtų gavęs į rankas vyskupas Karevičius. O 
dabar išėjo incidentas. Kapitulos vikaras lenkas kan. Bo- 
rovskis, savęs minėtuosius paskyrimus, baisiausiai pasi- 
piktino: kaip tai vyskupas galėjęs skirti kapitulos narius. 
priešingai kanonams, dar neėmęs valdyti diecezijos, neat- 
siklausęs kapitulos narių nuomonės. Tuojau nutarta pa- 
duoti skundas Romos Kūrijai. Prelatas Mačiulis-Maironis 
skundo nepasirašė, pridėdamas savo votum separatum, kad 
vyskupas Karevičius nedarė actum iurisdictionis, o tik pa- 
šalino kliūtis iš pusės rusų vyriausybės. Skundas buvo pa- 
siųstas Romon. O Karevičius, ėmęs valdyti dieceziją, aš- 
tuntą dieną po ingreso sukvietė pas save visą kapitulą ir 
pareiškė jai savo norą pakviesti tuos kunigus į kapitulą 
ir, atsiklausęs jos nuomonės, tik dešimtą dieną paskyrė 
minėtus lietuvius kunigus kapitulos nariais. Taip vysku- 
pas Karevičius paaiškino ir Vatikanui. Kilęs iš nesusipra- 
timo incidentas buvo likviduotas, ir naujai paskirtieji ka- 
nauninkai bei prelatai pasiliko savo vietose. 


Naujas vyskupas santykiuose su kunigais buvo labai 
kuklus. Vieno kunigo rašytojo liudijimu vyskupas Kare- 
vičius labai nustebinęs Kauno miesto mažesniuosius kuni- 
gėlius nepaprastu savo demokratiškumuų bei neišdidumu: 
kiekvieną kunigėlį aplankęs su vizitu. „Tai buvo juo labiau 
nuostabu, kad apie tokį demokratiškumą nė sapnuote ne- 
buvome sapnavę. Ką jau kalbėti apie vyskupus, kad ir ka- 
nauninkai ne labai gebėdavo vizituoti paprastus kunigus. 
Kai 1913 m. atvykau Kaunan gyventi, padariau vizitą 
kan. Barauskui, jis manęs nerevizitavo“. 

Lietuviškoji dvasiškija ir visuomenė džiaugėsi savo 
naujuoju vyskupu ir iš karto jam palankiai nusiteikė, ma- 
tydama, kad jis iš karto radikaliai paėmė lietuvišką liniją. 

Deja, kilo tuoj pasaulinis karas, kuris beveik dviem 
metam nutraukė vyskupo santykius su diecezija. 


* 


* * 


1916 m. birželio 10 dien. vyskupas gauna iš Romos 
telegramą šio turinio: 


Il m'est agreable vous annoncer gue autoritės Allemandes 
ayant accueilli  demande Saint-Siėge permettent vot'e 
Grandeur ainsi gue pretres Šaulys, Tomaszewski. Palta- 
roxas retourner diocėse Samogitie 

Cardinal Gasparri 


Pagaliau birželio 25 dien. tais pačiais metais gauna 
jis ir caro leidimą vykti į savo vyskupijos okupuotąją 
dalį. Laimingai jam pavyksta per Švediją grįžti į Lietuvą. 
Perėjus žiauriems karo operacijų viesulams, sunaikintas 
kraštas kentėjo didžiausius vargus. Visa politinė situa- 
cija iš esmės ūmai pasikeitė. Reikėjo įgimto sumanumo 
mokėti greit orientuotis painaus viešojo gyvenimo nau- 
jose aplinkybėse ir vykusiai spręsti svarbius uždavinius, 
susijusius su likimu visos tautos, patekusios į sunkią ver- 
giją. 

Vyskupas Karevičius tikrai buvo episcopus divina pro- 
videntia. Tais sunkiais vokiečių okupacijos laikais kaip 
tik toks vyskupas Lietuvai ir buvo reikalingas. Nuo jau- 
nystės dienų susipažinusiam su vokiečių kultūra ir turė- 
jusiam reikalų su vokiečiais jų Pavolgės kolonijose, Ka- 
revičiui buvo nesunku rasti kontaktas su vokiečių okupa- 
cine karo valdžia. Vokiečiai laikė jį žymiu autoritetu ir 
su juo skaitėsi. Jis buvo jiems senas tautos atstovas, iš- 
keltas į vyskupo sostą ne jų malone. 

Vokiečiai manė, kad Žemaičių vyskupas būsiąs lanks- 
tus ir pasiduosiąs išnaudojamas jų politikos tikslams. Bet 

labai apsiriko, kai pamatė jo pilietinę drąsą bei atvirumą 
ir nepalaužiamą valią. 

Charakteringas yra vyskupo pirmas pasimatymas su 
vokiečių kariuomenės štabo viršininku, generolu Eisen- 
hortu Rothe. Generolas, pirmą kartą pamatęs prieš save 
okupuotosios vyskupijos vyskupą, prabilo į jį: „Litauen 
ist von den Deutschen erobert und auf ewig mit Deutsch- 
land vereinigt. Eure Bisch6fliche Gnaden und Thnen un- 
terwiirfige Geistlichkeit erfordere ich allen deutschen For- 
derungen absolute Unterwirfigkeit“ („Lietuva vokiečių 
nukariauta ir amžinai su Vokietija sujungta. Iš Jūsų Eks- 
celencijos ir Tamstos valdžioje esančios dvasiškijos rei- 
kalauju visiems vokiečių reikalavimams absoliutinio nu- 
silenkimo“). Kiek tai šiame sakinyje vokiško išdidumo 
ir paniekos lietuvių tautai! Vyskupas neišsigando šios iš- 
didžios asmenybės, bet drąsiai akimis matavo generolo 
išdidumą ir jam atsakė: ,Eure Exzelenz, Litauen ist wohl 
von den Deutschen okupiert, aber es ist noch nicht an- 
nektiert. Wir verbleiben unterdessen russische Untertane. 
Selbstverstūndlich die Welt, so auch Litauen, ohne Ord- 
nung kann nicht bestehen. Was notig ist im Lande 
Ordnung aufrecht zu halten, werden wir uns Ihren Veror- 
dnungen schon figen. Aber Exzellenz, weder Sie, noch 
Ihnen unterwirfiges Militar, hoffe ich, werden nichts 
solches von uns verlangen, was mit unserer Lage als russi- 
sche Untertane sich nicht vereinbaren liesse“. (,,Jūsų 
Ekscelencija, teisybė, Lietuva yra vokiečių okupuota, bet 
dar nėra aneksuota. Tuo tarpu mes pasiliekame rusų val- 
diniai. Be abejo, kaip pasaulis, taip ir Lietuva negali eg- 
zistuoti be tvarkos. Kiek yra reikalinga krašte palaikyti 
tvarkai, mes klausysime jūsų įsakymų. Bet nei Jūs, nei 
jūsų valdžioje esanti kariuomenė nereikalaus iš mūsų nieko 
tokio, kas būtų nesuderinama su mūsų, kaipo rusų valdinių 
padėtimi“. 

Dar ryškiau vyskupo Karevičiaus nepalenkiamą, ge- 
ležinę valią vaizduoja jo santykiai su kunigaikščiu Isen- 
burgu, kuris reikalavo, kad vyskupas pasirašytų ilgą 
raštą ,,„Deutsche Forderungen“ ir duotų pasižadėjimą tuos 

reikalavimus vykdyti. J. E. Karevičius, radęs šiuose ,„For- 
derunguose“ nepriimtinų punktų, nedavė pasižadėjimo jų 
vykdyti. Kunigaikštis susijaudinęs ir griežtu tonu pra- 
bilęs: 

„Wenn wir mit Ihnen unterhandeln, machen wir Ihnen 
Gefalligkeit, denn wir konnten Sie zwingen, zwingen“ 
(,,Jeigu mes su Tamsta derimės, tai Tamstai darome ma- 
lonę, nes mes galėtume Tamstą priversti, priversti“). 

Vyskupas į tokį pasakymą tvirtu balsu atsiliepęs: 

„Eure Durchlaucht, kėnnen mich in Verbannung schik- 
ken, konnen mich erschiessen lassen, aber mich, mein 
Gewissen erzwingen Gott wird nicht zulassen. Sie verlan- 
gen von mir mehr als russische Regierung, als Bismarck 
verlangte. Russische Regierung in letzterer Zeit sowie Bis- 
marck begniigten sich bei Anstellung der Geistlichkeit 
mit Zustimmung“. („Jūsų Šviesybe, gali mane ištremti, 
gali liepti mane sušaudyti, bet manęs, mano sąžinės pri- 
versti Dievas neleis. Jūs reikalaujat iš manęs daugiau nei 
rusų valdžia, nei Bismarkas reikalavo. Pastaruoju laiku 
rusų valdžia, taip pat ir Bismarkas savo laiku pasiten- 
kindavo dvasininkų skyrime pranešimu. Jūs gi visų pir- 
ma reikalaujat sutikimo“). 

Lietuvių tauta turėjo J. E. Karevičiaus asmenyje ge- 
rą užtarytoją ir diplomatinį savo interesų gynėją pas vo- 
kiečius. Tais sunkiais laikais vyskupas daug nuveikė savo 
tautos labui. Buvo tai momentas, kada, neturint savo 
valstybės aparato, Žemaičių vyskupas, gindamas savo 
tautą nuo žiaurios vokiečių okupacijos priespaudų, sąži- 
ningai ėjo vidaus reikalų ministerio pareigas ir, važinė- 
damas svarbiais savo tautos reikalais į Vokietiją pas 
anų laikų vokiečių politikos vadus, sėkmingai atstojo už- 
sienio reikalų ministerį. 

Pasaulinį karą vokiečiams pralaimėjus, jie noroms 
nenoroms turėjo pasitraukti iš mūsų krašto. Lietuviams 
teko dirbti sunkus valstybės kūrimo darbas. Vyskupas 
Karevičius, giliai atjausdamas savo tautos vargus, kiek 
galėjo, rėmė ir laimino tą darbą. Daug svarbių to laikotar- 
pio istorinių įvykių yra susijusių su J. E. Karevičiaus 

asmeniu. Panaikinus Žemaičių vyskupiją, jos vyskupas, 
turėdamas tiek daug nuopelnų bažnyčiai ir Tėvynei, pa- 
sitraukė iš viešojo gyvenimo, pasirinkdamas vienuolio 
pašaukimą, kurio taip troško savo gražios jaunystės die- 
nose. 

Trumpa netolimos praeities perspektyva neleidžia pla- 
čiai ir išsamiai rašyti apie paskutinį buvusios Žemaičių 
vyskupijos vyskupą. Bet ateityje istorijos mokslas jam 
pastatys tinkamą paminklą ir įamžins jo didžius nuo- 
pelnus. 

Gerbiamasis Jubiliatas, būdamas labai kuklus, neno- 
rėjo, kad apie jį dabar būtų rašoma. Šv. Tėvo Pijaus XI 
tartais žodžiais istorikui Schmidlinui jis prašė nerašyti, 
sakydamas: „Mi lasci morire, mi lasci morire! Post mor- 
tem lauda vel non lauda“. Todėl reikėjo jo norą respek- 
tuoti. Bet iš kitos pusės, sulaukę J. E. gražaus 50 metų 
kunigystės jubiliejaus, negalėjome iškęsti visai nieko 
nerašę. 

A. Jakštas 


Iš mano atsiminimų apie J. E. Vyskupo 
Pr. Karevičiaus grįžimą iš Rusijos 


Didžiajam karui prasidedant, rusų civilinė valdžia bu- 
vo iš Kauno nukelta į Panevėžį. Ten pat buvo patarta per- 
sikelti ir naujam Žemaičių vyskupui Pr. Karevičiui. Jis 
tai padarė, paskyręs Kaunui ir tvirtovės rajonui savo vie- 
tininku prel. Pr. Pacevičių. Tuo būdu šis karštas len- 
kas ir tapo vyriausiu katalikų Bažnyčios hierarchu Kau- 
ne. Todėl daug teko kovoti už lietuvių kalbos teises Kau- 
no bažnyčiose. 

Savo autoritetui pakelti prelatas Pacevičius įsikraustė 
į vyskupo rūmus Kaune ir ėmė bažnyčios reikalus pro- 
lenkiška linkme saviškai tvarkyti. Jo stengtasi neseniai 
vysk. Karevičiaus įvestas bažnyčion kalbų atžvilgiu re- 
formas visai panaikinti ir grąžinti visur seną lenkišką 
tvarką. . 

Taigi jau nuo 1916 m. lenkiški ,„Graudūs Verksmai“ 
ir kitokie giedojimai buvo grąžinti Kauno katedron, o 
lietuviški nukelti į parapinę Šv. Trejybės bažnyčią. Tas 
pat padaryta ir su lietuviškais pamokslais. Katedroj jie 
jau nebesakyta. 

Artėjant Velykoms lietuviai kauniečiai nusiuntė dele- 
gaciją pas prel. Pacevičių prašydami „lietuviškos rezu-- 
rekcijos“. Iš pradžių jis nė klausyt nenorėjo, pasiteisin- 
damas tuo, kad lietuvių Kaune esanti „tik saujelė“ (tylko 

-garsteczka), bet lietuviams nenusileidžiant, sutiko galop 
tai „lietuviškai rezurekcijai“ užleisti Benediktinių baž- 
nytėlę. 

Atėjus Didžiojo Šeštadienio vakarui, lietuviai ėmė 
rinktis ten šventų giesmių pagiedoti ir Kristaus prisikė- 
limo procesijoj dalyvauti. Bet atėję. rado Benediktinių 
bažnytėlę pilną prisigrūdusią lenkų, triukšmingai begie- 
„dančių lenkiškai ir lietuviams su savo gedojimais nelei- 
dusių nei atsiliepti. Sudrausti triukšmadarių prel. Pace- 
vičius nepasirūpino. "Taip Kauno lietuviai 1916 m. liko 
visai be rezurekcijos. 

Šia neteisybe kauniečiai lietuviai buvo labai pasipik- 
tinę. Imta ieškoti priemonių jai pašalinti. Tinkamiausia 
atrodė ši: prašyti Šventojo Tėvo ir vokiečių valdžios, kad 
leistų vysk. Karevičiui iš Rusijos grįžti savon vyskupi- 
jon. 

Šį projektą žodžiais aš išdėsčiau vienam simpatingam 
vokiečių karo kapelionui Pfeiliui, tikindamas jį, kad vys- 
kupo Karevičiaus grįžimas Kaunan būtų nemaž naudin- 
gas ir pačiai vokiečių valdžiai. Tam tikslui pabrėždamas 
nurodinėjau, kad vyskupas Kareivičius gražiai moka 
vokiškai, yra vokiškos kultūros žmogus, parodęs vokiečių 
tautai palankumą, ganytojaudamas vokiškose Pavolgio 
kolonijose, sakydamas jiems vokiškus pamokslus, gelbė- 
damas bado metu ir t. t. ir t. t. Pfeiliui tai, matyt, padarė 
įspūdžio ir jis tarė man: 

— Sveikas vyskupo Karevičiaus grąžinimo reikalą 
išdėk Šv. Tėvui, aš Tamstos raštą įteiksiu savo valdžiai, 
kuri, manau, neatsisakys pasiųsti jį Romon. 

Gavęs tokį užtikrinimą, aš parašiau lotyniškai šį platų 
raštą popiežiui Benediktui XV: 


Beatissime Pater, 


Divinae Providentiae placuit dioecesim 0stram Samo- 
„gitiensem, uti Germaniae orientali :ontiguam, inde a men- 
se Aprili anni elapsi iisdem belli calamitatibus obruere, 
guas et aliae haud paucae orbis catholici partes iam pri- 
dem sunt expertae. 

In armorum enim conflictu plures ecclesiae nostrae 
graviter laesae, aliae etiam penitus destructae aut com- 
bustae; pars cleri populigue fidelis in profugorum con- 
ditionem reducti, patriae valedicere et remotiores Russiae 
provincias, ipsa Siberia non excepta, petere compulsi sunt. 

Hisce gravissimis terrenis rerum acerbitatibus mox 
accessit haud minus malum spirituale ecclesiastici videlicet 
ordinis et legitimae iurisdictionis perturbatione procre- 
atum. Guod guomodo contigerit, sinas guaeso, Betissime 
Pater, sibi uti universalis Ecclesiae supremo Moderatori, 
paucis exponere. 


Ineunte mense Iulio 1914 anni novus episcopus noster 
Franciscus Karevičius ad limina Apostolica Romam pro- 
fectus est ibigue ab Antecessore Tuo Pio PP. X. benigne 
exceptus eiusgue benedictione munitus Roma redux per 
aliguod tempus sanitatis restaurandae gratia in Germania 
se continere voluit. At interea praeter spem exarserat 
immane illud bellum cum Russia. 

Uti Russiae subditus excellentissimus Praesul non po- 
tuit diutius intra  Germaniae limites commorari,  Sed 
tantum abest, ut ibi veluti captivus detineretur, ut potius 
statim per Helvetiam et Italiam in Russiam redeundi facul- 
tatem obtinuerit. 

Ad suos redux, cum ob belli circumstantias Caunae, 
uti in arce munita, residere non posset, sedem suam in 
urbe Panevežys fixit, guo et civiles magistratus transiisse 
cognoverat. Hic commorando egregie diocesim suam ad- 
ministrabat, novas ecclesias consecrabat, confluenti undi- 
gue populo fideli sacramentum confirmationis conferebat, 
libros catholicae doctrinae rudimenta continentes in lin- 
gua lituana edi curabat aliague munia episcopalia zelo- 
zissime obibat. 

Interea mense Aprili anni 1915 inopinate factum est, 
ut dimidium fere diocesis Samogitiensis a germanis ocu- 
paretur. Ea de causa pius pastor in orientalem suae dio- 
cesis partem migrare campulsus est, sedemgue suam in 
oppido Vidzy fixit. Pro more suo nec hic a labore pasto- 
rali vacabat: plures enim Novoalexandroviensis decanatus 

ecclesias visitavit, lites in guibusdam paroeciis inter polo- 
nos et lituanos exortas, salvis utriusgue nationis iuribus 
prudentissime componebat, contumaces et in ecclesiis 
tumultuantes cononicis poenis iuste corripiebat atgue ad 
novum iter Romam, ut Tibi, Beatissime Pater, debitum 
homagium praestaret, Tegue de statu suae diocesis cer- 
tiorem redderet, diligenter sese praeparabat. 


At, Deo ita disponente, aliter contigerat.  Attritus 
enim continuis pastarolibus laboribus et temporum an- 
gustiis divexatus, pro Roma, guo anhelabat, in Caucasum 
ex consilio medicorum ad valetudinem restaurandam se 
conferre debuit.  Guapropter clarissimum virum, Semi- 
narii dioecesani Rectorem atgue Capituli Samogitiensis 
praelatum Joannem Matsulevičium, S. Theologiae Docto- 
rem pro se dioeceseos Administratorem constituere pro- 
posuit atgue Ministrum Rerum Internarum hac de re cor- 
tiorem reddidit eiusgue assensum obtinuit, sed, proh dolor, 
publicum in seriptis instrumentum dicto praelato ob belli 
circumstantias transmittere non potuit. 


Altera ex parte iam antea, cum Vidzos peteret, Jose- 
pho Stachowski, parocho Panevežensi dioceseos admi- 
nistrandae facultatem, si ipse impeditus fuisset, conditio- 
nate concessit. Praeterea, cum Caunam, uti arcem muni- 
tam a germanis obsessam fore crederet, cl. Franciscum 
Pacevičium, cathedralis Ecclesiae  Caunensis rectorem 
clero et populo huius urbis praepositium cum guibusdam 
facultatibus constituit. 


Tali pacto administrativa potestas in dioecesi nostra 
inter tres praedictas personas, videlicet inter praelatum 
J. Matsulevičium,  parochum Stachowski et canonicum 
Fr. Pacevičium divisa est. Omnium eorum constitutio et 
auctoritas videtur esse legitima nulogue dubio obnoxia. 
Etenim primus ex his viris J. Matsulevičius a gubernio 
russico uti legitimus dioecesis administrator iure merito 
agnoscitur, guippe gui a suo episcopo ad hoc munus elec- 
tus et iuxta vigentes in Russia leges Ministro Rerum In- 
ternarum praesentatus et acceptus fuit. 

Mgter J. Stachowski pariter a legitimo pastore facul- 
tatem dioeceseos administrandae obtimuit. Guapropter 
postguam supervenientis germanicae militiae praefectis 
supramemoratas ab episcopo sibi privatim datas litteras 
praesentaverat, a gubernio germanico uti verus dioece- 
seos Samogitiensis administrator facile est agnitus et 
suam iurisdictionem exercere permissus. 

Simili modo et canonicus Fr. Pacevičius tantum abest, 
ut in civitate Caunensi iurisdictionem intra limites facul- 
tatum sibi ab episcopo concessarum exercere prohibeatur, 
ut potius gua episcopi vicarius a loci magistratibus consi- 
deretur et de rebus ecclesiasticis saepius consulatur. 

Tali pacto administrativae iurisdictionis unitas locum 
cessit administratorum trinitati, guae tamen debito ordini 
in dioecesi constituendo eo minus apta videtur, guod dicti 
tres administratores in diversis idgue satis dissitis locis 
commorentur, videlicet J. Matsulevičius Panėmunėlis in 
decanatu Abelensi, J. Stachowski Panevėžys in decanatu 
Panevėžensi, Fr. Pacevičius — Caunae, nec unus cum al- 
tero litteras facile commutare possunt. 

Haud dissimilis divisio invaluit etiam in Capitulo Sa- 
mogitiensi, nam duo eius membra — praelatus Jos. Skvi- 
recki et canonicus Petrus Borowski commorantur Smo- 
lensci in Russia uti Consistorii assessores;  praelatus 
J. Matsulevičius, ut iam supra dictum est, residet Panėmu- 
nėlis, praelatus P. Januševičius — penes Seminarium dioe- 
cesanum Vašakėnis in decanatu Vilkomiriensi, praelatus 
Ant. Povilanis senio et morbo confectus — Anykščis in 
decanatu Utenensi, canonicus Fr. Pacevičius — Caunae, 
canonicus C. Olševski Voronežis in Russia, tandem praela- 
tus Alex. Dombrovski nuper e Vilna Caunam est regressus. 

Ipse vero excellentissimus praesul e Caucaso redux, 
cum suam diocesim fere integram occupatam invenisset, 
in Russia, ut fertur, Tulae remanere debuit. 

Hisce in angustiis constituti guamplurimi dioecesis nos- 
trae sacerdotes et laici fideles oculos animosgue in Te, 
Beatissime Pater, convertunt et nil tantopere cupiunt, 
guam ut Te, Supremo universalis Ecclesiae Rectore inter- 

cedente suum legitimum atgue amantissimum praesulem 
Karevičium ad sedem suam episcopalem Caunam redeun- 
tem aspiciant. 


Optime enim nobis notum est, hunc antistitem nost- 
rum, uti linguae germanicae optime gnarum et magnae 
prudentiae virum in componendis dioecesis nostrae nego- 
tiis cum modo, tum maxime cum ad pactionem ventum fue- 
rit de iuribus bonisgue Eccelesiae sermo erit, summope- 
re utilem fore. 


Sane, non deerunt fortasse obstacula eius reditum Cau- 
nam impeditura. Imprimis duplex ad hoc consensus tam 
gubernii germanici, guam russici obtinendus erit, At huius- 
modi impedimentum non videtur esse invicibile. Etenim gu- 
bernium germanicum, uti ex fide dignis sacerdotibus ger- 
manis audieram, tantum abest, ut reditum praesuli prae- 
cluderet, ut potius eum libenter humanitergue excipere pa- 
ratum sit. : 


Guod vero spectat russos, hi cum vincula, guibus legiti- 
mi pastores suis dioecesibus adstringuntur, neguaguam ig- 
norant negue parvipendunt, eo minus hac in re difficiles 
fore censendi sunt. 


Igitur, si modo, Beatitudo Tua, voluerit, facile ut spero, 
poterit episcopo nostro Fr. Karevičio ab utrogue gubernio 
facultatem, etiam bello non finito, Caunam ex Russia re- 
deundi obtinere et tali pacto debitum ordinem in dioecesi 
nostra Somogitiensi efficaciter restituere. 


Cum autem haec pia vota de reditu praesulis nostri ex 
Russia divinae voluntati nullatenus contraria esse videan- 
tur, ideo ea Beatitudini Tuae exponendo, opinor, me non in 
vanum laborasse, sed guod hic et nunc faciendum pro bono 
Ecclesiae erat fecisse. 


Caeterum, guidguid est, spero Te, Beatissime Pater, 
hanc meam relationem indulgenti animo perlecturum, mi- 
higue suam apostolicam benedictionem, Guam ad pedes 
Tuas provolutus humillime imploro, benignissime imper- 
titurum. 

Beatitudinis Tuae obseguentissimus in Christo filius 
Alexander Dombrowski Capituli Samogitiensis Praela- 
tus S. Theologiae Magister. 


Caunae, 
Januarii 1 die 1916. 


Kun. Pfeilis šiam mano raštui nepadarė jokių prie- 
kaištų; anaiptol pats perrašė jį savo mašinėle ir įteikė 
Hindenburgui. Kaip žemiau pamatysim, jis buvo gan greit 
pasiųstas Romon ir pateko Šv. Tėvo kanceliarijon. 

Iš čia sužinojo apie jį ir lenkų atstovai prie Vatikano 
ir buvo nusistatę išnaudoti jį savo tikslams. Mat, trys vie- 
nos vyskupijos valdovai bažnytiniu atžvilgiu nėra joks 
pliusas. Greičiau — tai šalintina negerovė. Taigi ir imta 
Vatikanui įrodinėti, kad ar nebūtų geriau, nelaukiant 
derybų galo su vokiečiais dėl vyskupo Karevičiaus grą- 
žinimo, paskirti tuojau Žemaičių vyskupijai vieną valdy- 
toją, būtent, prelatą Pacevičių. Ši nuomonė gavo viršų, ir 
štai 1916 m. Didžiosios savaitės pradžioje prelatas J. 
Gnatowskis iš Varšuvos siunčia prel. Pacevičiui telegra- 
mą, pareikšdamas, kad jis Šv. Tėvo esąs paskirtas visos 
Žemaičių vyskupijos valdytoju su teise teikti sutvirtinimo 
sakramentą, švęsti šv. Aliejus ir vartoti mitrą ir pas- 
toralą. Sekančią dieną kardinolas Kakowskis savo tele- 
grama prel. Pacevičiui Gnatovskio pranešimo autenišku- 
mą oficialiai patvirtino. Lenkai triumfavo: ,„Mamy teraz 
swego biskupa“. Bet vokiečių okupacinė valdžia tylėjo, 
lyg nieko nebūtų įvykę. 

Pralaukęs veltui dieną, prel. Pacevičius eina pats pas 
bažnytinių reikalų vedėją pulk. Altmanną ir sako jam: 

— Tamsta, be abejo, žinai apie dvi mano atsiųstas svar- 
bias telegramas ir Varšuvos. 

— Taip, žinau. 

— Su jomis, tur būt, atsiųsti vokiečių valdžiai ir tam 
tikri dokumentai iš Romos apie mano naują paskyrimą. 

— Taip, dokumentai tie yra. 

— Na, tai prašyčiau man juos įteikti, kaip man adre- 
suotus. 

— Deja, įteikti juos Tamstai mūsų vyriausybė nelei- 
džia... 

— Kodėl? 

— Gi todėl, kad, Tamsta skiriant, Vatikane neišlai- 
kyta kai kurie formalumai. Mat, šiuose buvusiuose Rusi- 
jos kraštuose Vokiečių valdžia užima Rusų valdžios vietą. 
Bet rusai pagal konkordatą turėjo vieną svarbią privile- 
giją: Vatikanas neskirdavo dvasiškių į aukštesnes vietas, 
nesusitaręs pirma su Rusų valdžia dėl jų kandidatūros. Ši 
privilegija priklauso nun mums. "Tuo tarpu Vatikanas 
Tamstą paskyrė mūsų visai neatsiklausęs. Dėliai to mes 
Tamstos paskyrimą laikom neteisėtu ir atsiųstų doku- 
mentų Tamstai neišduosim. 

— O kaip gi bus su šv. aliejais? Juk poryt Didysis 
Ketvirtadienis?!... | 

— Su aliejais Tamsta nuvyksi į Frauenburgą ir te- 
nyVštis vyskupas juos neatsisakys pašvęsti. 

Aliejų šventinimas būtų buvęs pirmutinis prel. Pace- 
vičiaus pontifikalinis pasirodymas bažnyčioj. Jis jam 
labai rūpėjo. Tai matyt kad ir iš jo laiškų Kauno apylin- 
kės kunigams, kuriuose jis dar prieš savo vizitą Altman- 
nui kvietė juos paasistuoti jam aliejus švenčiant. 

Teisė vartoti vyskupiškas insignijas nedavė prel. Pa- 
cevičiui ramumo. Jis neabejojo šią teisę turįs, bet be do- 
kumentų ji neįrodoma. Kas gi daryt? Šis klausimas 
nemaž privargino gerb. prelatą. Jis galvojo ir šiaip ir taip, 
iki galop palengvėl priėjo įsitikinimą, kad suteikta jam 
teisė galioja ir be dokumentų. Todėl įsidrąsinęs, jis vieną 
dieną savo koplyčioj ir suteikė vaikų būreliui sutvirtinimo 
sakramentą. 

Po kiek laiko dar labiau pradrįsęs, jis paskelbdino iš 
sakyklos ateinantį sekmadienį teiksiąs sutvirtinimo sak- 
ramentą jau viešai Katedros šventoriuje. 

Bet čia gerb. prelatui likimas iškrečia skaudų šposą. 
Nei iš šio nei iš to vieną gražią dieną ateina Ober-Osto 
pasiųstas leitenantas ir klausia: | 

— Ar Tamsta prel. Pacevičius? 

— Aš, 

— Na, tai prašau per 24 valandas išsikraustyti iš šių 
vyskupo rūmų. 

— Kas, kaip ir dėl ko? 

— Taip Ober-Osto įsakyta. 

Tai taręs leitenantas apsisuko ir išėjo. 

Žinodamas, kad su vokiečiais juokų nėra, prel. Pace- 
vičius tą pačią dieną iš vyskupo rūmų persikėlė į kated- 
ros vikarijatą. 

Po kurio laiko užeina netikėtai pas mane kan. J. Sta- 
kauskas. Jo atvykimas iš Panevėžio Kaunan mane nemaž 
nustebino, juo labiau, kad jis kažkaip paslaptingai pa- 
klausė: 

— Ar žinai, ko aš atvykau? 

— Ką aš galiu žinoti?!... Gal vėl kuriam Ober-Osto 
„Verordnungui“ išleisti esi reikalinga, atsakiau. 

— Ne, klysti: atvykau įsakytas pargrįžtančio vysk. 
Karevičiaus sutikti... Jis atvažiuoja ryt pusė dvyliktos. 

— Jei taip, tai bravo. Už tokią brangią naujieną ver- 
tas esi dideliausios padėkos. 

Ši žinia pradžiugino ne tik mus, bet kitus dorus kata- 
likus. Ypač nudžiugo prel. Pacevičiaus privarginti lietu- 
viai. Nepatenkinti vyskupo sugrįžimu buvo tik lenkai 
agitatorėliai. Jie griežė apmaudą patylomis šnibždėdami: 
Na, kokia bala jį čion atnešė?! 

Ryto metą mudu su kan. Stakausku ir kitais Kauno 
kunigais nuėjom į stotį,  Paskirtu laiku atbildėjo nuo 
Virbalio traukinys. Atsivėrė I klasės vagono durys ir nu- 
švitusiu veidu pasirodė vysk. Karevičius, specialinio paly- 
dovo pulkininko lydimas. Sveikindamiesi su savo tiek laiko 
nematytų ganytoju, mes iš džiaugsmo  mažko nepravir- 
kom. Dabar jau pajutom, jog galim su viltimi pažvelgti 
į ateitį. Su vyskupo pagrįžimu pasibaigė sunkus prel. Pa- 
cevičiaus režimas; visos jo nepaprastos teisės nustojo sa- 
vo galios. Nuo šios dienos prasidėjo mūsų vyskupijos gy- 
venime naujas laikotarpis, privedęs mus prie sudarymo 
savos naujos lietuviškos bažnytinės provincijos. 

